Sakafia Islamic Senior High School

Sakafia Islamic Senior High School (meŋ naŋ e Sakafiya Islamic SHS bee SAKISCO) e la dɔɔbilii ne bipɔgebilii sɛkɔndere sakuuri naŋ be Ayigya a Asokore Mampong Munisipal Desekyere naŋ be a Ashanti Irigyiŋ poɔ, Ghana.  Gyoonnoɔre 2025 poɔ, a sakuuri kõɔ poɔ bonvoba guoluu da di la a Zayed Sustainability Prize Global High Schools Award.

 Yelkorɔ 
A sakuuri da yuoe la 2003 poɔ. 2025 eŋɛ, Mohamed Shahid la a 'Principal' ane Karemazuzeɛ ko a sakuuri. 

2024 poɔ, a sakuuri da lee la a 2023/24 Ashanti Region Inter-School ane College Soccer (Boys) Competition eŋɛ ko Kumasi Anglican Senior High School.

 Kyɔɔtaare ane Emmo 
2019 poɔ, a Ganzanne Minisiri da tɔre la gado-daare, gadori ane kogiri ko a Sakafia Sakuuri ane sɛkɔndere sakue mine Ghana poɔ. 

Maakye 2022 poɔ, a sakuuri da di la a Zongo Development Fund tɔna. Ɔɔtoore 2022 poɔ, a sakuuri da ŋmɛ la a National Science ane Maths Quiz kyakya.

2024 poɔ, a sakuuri da la maale ŋmɛ la a National Science ane Maths Quiz kyakya.

2025 poɔ, a sakuuri kõɔ poɔ bonvoba guoluu yelnyɔgeraa ba naŋ da maale na gyenne bondirii baforoto da nyɛ la a 2025 Zayed Sustainability Prize kyɔɔtaa a Global Haai Sakue poɔ – Sub-Saharan Africa gbuli. Sɛre ka a sakuuri di a kyɔɔtaa, a sakuuri da ŋmɛ la kyakya ne St Kizito High School naŋ yi Namugongo, Uganda; ane Mpesa Foundation Academy naŋ yi Kenya.

 Sommo Yizie 

Gbuli:Gampɛlɛ zaa
Gbuli:Dagaare
Gbuli:Mainpage
Gbuli:Sakuuri
Gbuli:Africa
Gbuli:West Africa